CELEX: 52016PC0113
Language: lt
Date: 2016-03-04
Title: Pasiūlymas EUROPOS PARLAMENTO IR TARYBOS REGLAMENTAS kuriuo iš dalies keičiamos Reglamento (ES, EURATOMAS) Nr. 883/2013 nuostatos dėl Europos kovos su sukčiavimu tarnybos (OLAF) priežiūros komiteto sekretoriato

EUROPOS KOMISIJA
            Briuselis, 2016 03 04
            COM(2016) 113 final
            2016/0064(COD)
            Pasiūlymas
            EUROPOS PARLAMENTO IR TARYBOS REGLAMENTAS
            kuriuo iš dalies keičiamos Reglamento (ES, EURATOMAS) Nr. 883/2013 nuostatos dėl Europos kovos su sukčiavimu tarnybos (OLAF) priežiūros komiteto sekretoriato
            
               
         
         
            
               AIŠKINAMASIS MEMORANDUMAS
            
            
            
               1.PASIŪLYMO APLINKYBĖS
            
            
               Pasiūlymo pagrindimas ir tikslai
            
            
               
                  Europos kovos su sukčiavimu tarnybos priežiūros komitetas buvo įsteigtas 1999 m. gegužės 25 d. Reglamentu (EB) Nr. 1073/99 dėl Europos kovos su sukčiavimu tarnybos (OLAF) atliekamų tyrimų
                     1
                  . Naujo 2013 m. rugsėjo 11 d. OLAF reglamento Nr. 883/2013
                     2
                   15 straipsnio 1 dalyje nustatoma, kad Priežiūros komitetas „reguliariai stebi, kaip Tarnyba atlieka savo tyrimo funkciją, kad sustiprintų Tarnybos nepriklausomumą jai tinkamai vykdant pagal šį reglamentą suteiktus įgaliojimus“ ir visų pirma „stebi pokyčius procesinių garantijų taikymo ir tyrimų trukmės srityje, atsižvelgdamas į generalinio direktoriaus pateiktą informaciją [...] “. 
               
               
                  Priežiūros komitetui atlikti darbą padeda sekretoriatas. Šiuo metu sekretoriato paslaugas teikia OLAF pagal 15 straipsnio 8 dalį, kurioje nustatoma, kad „Tarnyba, išsamiai konsultuodamasi su Priežiūros komitetu, jam teikia sekretoriato paslaugas.“ Reglamento 18 straipsniu biudžeto asignavimai Priežiūros komitetui bei jo sekretoriatui įtraukiami į Tarnybos biudžeto eilutę ir numatoma, kad į Tarnybos etatų planą įtraukiami Priežiūros komiteto ir jo sekretoriato etatai. 
               
               
                  Tačiau neseniai buvo išreikštas susirūpinimas dėl galimo interesų konflikto ir buvo paraginta sustiprinti teisinį nepriklausomumą, susijusį su Komiteto biudžeto ir sekretoriato valdymu.  Todėl 2013–2014 m. metinėje veiklos ataskaitoje
                     3
                   Priežiūros komitetas pabrėžė savo nepriklausomo ir efektyvaus darbo svarbą, o tam reikia nepriklausomo ir pakankamai darbuotojų turinčio sekretoriato. Jis akcentavo, kad OLAF generaliniam direktoriui vykdant paskyrimų tarnybos įgaliojimus, įskaitant sprendimus dėl paaukštinimų ir perkėlimų, galėtų kilti interesų konfliktų. Komitetas paragino savo ir sekretoriato biudžetą įtraukti į atskirą OLAF biudžeto eilutę. 
               
               
                  Komisiją imtis priemonių, kuriomis būtų sustiprintas nepriklausomas OLAF priežiūros komiteto sekretoriato darbas, keletą kartų ragino Europos Parlamentas – savo 2013 m. biudžeto įvykdymo patvirtinimo ataskaitoje
                     4
                   ir rezoliucijoje dėl OLAF priežiūros komiteto 2014 m. metinės ataskaitos
                     5
                  . 
               
            
            
               Šis klausimas taip pat buvo aptariamas keičiantis nuomonėmis su institucijomis, kaip nustatyta OLAF reglamento 16 straipsnyje.  Keičiantis nuomonėmis 2015 m. rugsėjo 28 d., Europos Parlamento atstovai dar kartą akcentavo, kad reikia stiprinti Priežiūros komiteto sekretoriato darbo nepriklausomumą.
            
            
               
                  2015 m. gruodžio 18 d. Komisija patvirtino Sprendimo 1999/352
                     6
                   dalinį pakeitimą, kad OLAF generalinio direktoriaus atsakomybę už nariams skirtų biudžeto asignavimų panaudojimą perkeltų Komisijai. Vėliau Komisija šią atsakomybę perdavė Individualių išmokų administravimo ir mokėjimo biuro (PMO) direktoriui. Šis sprendimas taikomas nuo 2016 m. sausio 1 d. 
               
               
                  Šio sprendimo tikslas – išvengti nuogąstavimų dėl Priežiūros komiteto narių galimybių tinkamai vykdyti savo įgaliojimus. Tačiau šiuo sprendimu nepasiektas visiškas teisinis Komiteto sekretoriato ir biudžeto atskyrimas nuo Tarnybos. Siekiant atskirti Komiteto sekretoriato ir Tarnybos valdymą ir neleisti susidaryti įspūdžiui, kad dėl OLAF Komiteto nariams gali būti teikiama nepakankama pagalba, būtina iš dalies pakeisti Reglamentą Nr. 883/2013 ir numatyti, kad Priežiūros komitetui sekretoriato paslaugas tiesiogiai teiktų Komisija. Šiuo daliniu pakeitimu nebus paveiktas Priežiūros komiteto ir jo sekretoriato nepriklausomumas ir atliekamas darbas – kaip ir anksčiau, jie toliau naudosis tomis pačiomis teisėmis ir turės vykdyti tas pačias pareigas. Visų pirma OLAF duomenų apsaugos pareigūnas toliau bus atsakingas už tai, kaip sekretoriatas tvarko duomens, o sekretoriato darbuotojams toliau bus taikomos tos pačios konfidencialumo taisyklės. Reglamento Nr. 883/2013 19 straipsnyje nustatyta, kad ne vėliau kaip 2017 m. spalio 2 d. Komisija Europos Parlamentui ir Tarybai pateikia šio reglamento taikymo vertinimo ataskaitą, kurioje taip pat nurodoma, ar šį reglamentą reikia iš dalies pakeisti. Atsižvelgiant į tinkamo Priežiūros komiteto darbo svarbą ir poreikį neleisti susidaryti įspūdžiui, kad šiam gali pakenkti institucinė sistema, atrodo, kad svarbu šiuo klausimu – ir tik šiuo klausimu – kuo greičiau, bet kokiu atveju prieš atliekant bendrą šio reglamento vertinimą, patikslinti reglamentą. 
               
               
                  Kai persvarstytas reglamentas įsigalios, turės būti atliktas kitas OLAF sprendimo dalinis pakeitimas, kad jis formaliai būtų priderintas prie naujos teisinės sistemos. 
               
            
            
               Suderinamumas su toje pačioje politikos srityje galiojančiomis nuostatomis
            
            
               
                  Siūlomu reglamentu iš dalies keičiamas Reglamentas Nr. 883/2013, kuriuo jau nustatomas OLAF priežiūros komiteto nepriklausomumas. Komiteto nepriklausomumas užtikrinamas visų pirma 15 straipsnio 2, 3 ir 7 dalimis: nustatoma speciali tarpinstitucinė paskyrimo procedūra ir konkrečios narių įgaliojimų vykdymo sąlygos. Komisijos sprendimu C(2015) 2418 toliau nustatoma ši sistema perduodant OLAF atsakomybę už Priežiūros komiteto biudžeto asignavimų valdymą Komisijai (PMO). 
               
            
            
               2.TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
               Teisinis pagrindas
            
            
               Pasiūlymas grindžiamas SESV 325 straipsniu dėl kovos su sukčiavimu, kuris taip pat yra Reglamento Nr. 883/2013 teisinis pagrindas.
            
            
               Subsidiarumas ir proporcingumas  
            
            
               Šis pasiūlymas neturi įtakos valstybių narių įgaliojimams ir pareigoms kovos su ES finansiniams interesams kenkiančiu sukčiavimu srityje. Jis yra susijęs tik su OLAF priežiūros komiteto valdymu, kurio taisyklės šiuo metu yra nustatytos ES reglamente. Be to, pirmiau minėti veiksmai apima tik tai, kas būtina siūlomiems tikslams pasiekti, o tai atitinka proporcingumo principą. 
            
         
         
            
               Priemonės pasirinkimas
            
            
               Reglamentą Nr. 883/2013 reikia iš dalies pakeisti tokia pačia priemone, t. y. reglamentu. 
            
            
               3.POVEIKIS BIUDŽETUI
            
            
               Siūlomam reglamentui įgyvendinti nereikės nei žmogiškųjų, nei administracinių išteklių ir jis nedarys finansinio poveikio. Juo tik bus perkeltas biudžeto asignavimų, susijusių su OLAF priežiūros komiteto sekretoriatu, valdymas Komisijos tarnyboms.
            
            
               4.KITI ELEMENTAI
            
            
               Išsamus konkrečių pasiūlymo nuostatų paaiškinimas
            
            
               
                  Pagal naują siūlomą reglamentą sekretoriato paslaugas Priežiūros komitetui teiks Komisija, o ne OLAF (15 straipsnio 8 dalis). 
               
               
                  Biudžeto asignavimai Priežiūros komiteto sekretoriatui bus perkelti iš OLAF biudžeto eilutės ir etatų plano į Komisijos (18 straipsnis). 
               
               
                  Galiausiai pasiūlyme 10 straipsnio 4 ir 5 dalies formuluotės iš dalies keičiamos taip, kad į OLAF duomenų apsaugos pareigūno įgaliojimus būtų įtraukiami ir sekretoriato tvarkomi duomenys. Be to, sekretoriato darbuotojams toliau bus taikomos tokios pačios konfidencialumo taisyklės kaip ir anksčiau.
               
               
               
            
            
               
            
               2016/0064 (COD)
            
            
               Pasiūlymas
            
            
               EUROPOS PARLAMENTO IR TARYBOS REGLAMENTAS
            
            
               kuriuo iš dalies keičiamos Reglamento (ES, EURATOMAS) Nr. 883/2013 nuostatos dėl Europos kovos su sukčiavimu tarnybos (OLAF) priežiūros komiteto sekretoriato
            
            
               EUROPOS PARLAMENTAS IR EUROPOS SĄJUNGOS TARYBA,
            
            
               atsižvelgdami į Sutartį dėl Europos Sąjungos veikimo, ypač į jos 325 straipsnį, 
            
            
               atsižvelgdami į Europos atominės energijos bendrijos steigimo sutartį, ypač į jos 106a straipsnį,
            
            
               atsižvelgdami į Europos Komisijos pasiūlymą,
            
         
         
            
               teisėkūros procedūra priimamo akto projektą perdavus nacionaliniams parlamentams,
            
            
               atsižvelgdami į Audito Rūmų nuomonę,
            
            
               laikydamiesi įprastos teisėkūros procedūros,
            
            
               kadangi:
            
            
               (1)Europos kovos su sukčiavimu tarnybos (toliau – Tarnyba) priežiūros komitetui yra pavesta reguliariai stebėti, kaip Tarnyba atlieka savo tyrimo funkciją, kad sustiprintų Tarnybos nepriklausomumą;
            
            
               (2)biudžeto asignavimų, susijusių su Priežiūros komiteto nariais, vykdymo sistema turėtų būti sudaryta taip, kad būtų išvengta nuogąstavimų dėl galimo Tarnybos trukdymo Priežiūros komiteto nariams atlikti savo pareigas. Reglamentas (EB, EURATOMAS) Nr. 883/2013 turėtų būti patikslintas, kad būtų numatyta tokia sistema. Priežiūros komitetui sekretoriato paslaugas turėtų tiesiogiai teikti Komisija, nepriklausomai nuo Tarnybos. Komisija neturėtų trukdyti Priežiūros komitetui atlikti savo funkcijas;
            
            
               (3)jeigu Tarnyba paskiria duomenų apsaugos pareigūną pagal Reglamento Nr. 883/2013 10 straipsnio 4 dalį, to duomenų apsaugos pareigūno kompetencijai turėtų toliau būti priskirti Priežiūros komiteto sekretoriato tvarkomi duomenys; 
            
            
               (4)Priežiūros komiteto darbuotojams toliau turėtų būti taikomi konfidencialumo įpareigojimai;
            
            
               (5) vadovaujantis Reglamento (EB) Nr. 45/2001 28 straipsnio 2 dalimi buvo konsultuotasi su Europos duomenų apsaugos priežiūros pareigūnu ir jis pateikė nuomonę ...,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Reglamentas (ES, EURATOMAS) Nr. 883/2013 iš dalies keičiamas taip:
            
            
               (1)10 straipsnis iš dalies keičiamas taip:
            
            
               (a)4 dalis papildoma šia pastraipa:
            
            
               „Duomenų apsaugos pareigūno kompetencijai priskiriami Tarnybos ir Priežiūros komiteto sekretoriato tvarkomi duomenys.“
            
            
               (b)5 dalies antra pastraipa pakeičiama taip:
            
            
               „Remiantis Tarnybos nuostatais, Tarnybos darbuotojai ir Priežiūros komiteto sekretoriato darbuotojai be leidimo neatskleidžia jokios informacijos, kurią jie gavo atlikdami savo pareigas, išskyrus atvejus, kai tokia informacija jau yra paviešinta ar prieinama visuomenei, ir baigę tarnybą toliau laikosi tos pareigos.“
            
            
               (2)15 straipsnio 8 dalies paskutinis sakinys pakeičiamas taip:
            
            
               „Sekretoriato paslaugas, nepriklausomai nuo Tarnybos ir glaudžiai bendradarbiaudama su Priežiūros komitetu, teikia Komisija. Komisija netrukdo Priežiūros komitetui atlikti savo funkcijų.“ 
            
            
               (3)18 straipsnis pakeičiamas taip:
            
         
         
            
               „18 straipsnis
            
            
               Finansavimas
            
            
               Visi asignavimai Tarnybai įtraukiami į atskirą Komisijai skirto Europos Sąjungos bendrojo biudžeto skyriaus eilutę ir išsamiai išdėstomi to skyriaus priede. Asignavimai Priežiūros komitetui ir jo sekretoriatui įtraukiami į Komisijai skirto Europos Sąjungos bendrojo biudžeto skyrių.
            
            
               Tarnybos etatų planas pridedamas prie Komisijos etatų plano. Į Komisijos etatų planą įtraukimas Priežiūros komiteto sekretoriatas.“
            
            
               2 straipsnis
            
            
               Šis reglamentas įsigalioja [pirmą kito mėnesio po jo paskelbimo Europos Sąjungos oficialiajame leidinyje dieną. Jis taikomas nuo 2017 m. sausio 1 d. 
            
            
               Šis reglamentas privalomas visas ir tiesiogiai taikomas visose valstybėse narėse.
            
            
            
               Priimta Briuselyje
            
            
               
                  Europos Parlamento vardu
                        Tarybos vardu
               
               
                  Pirmininkas
                        Pirmininkas
               
            
         
         
            
                  
                     (1)
                  OL L 136, 1999 5 31, p. 1.
               
               
                  
                     (2)
                  2013 m. rugsėjo 11 d. Europos Parlamento ir Tarybos reglamentas (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (OL L 248, 2013 9 18, p. 1).
               
               
                  
                     (3)
                  
                  
                     http://ec.europa.eu/anti_fraud/documents/reports-sup_comm/2013/scar_2013_supcom_lt.pdf
                  
                  ; http://ec.europa.eu/anti_fraud/documents/reports-sup_comm/2015/scar_2014_supcom_lt.pdf.
               
               
                  
                     (4)
                  2015 m. balandžio 29 d. Europos Parlamento sprendimas dėl Europos Sąjungos 2013 finansinių metų bendrojo biudžeto įvykdymo patvirtinimo, III skirsnis – Komisija ir vykdomosios įstaigos (2014/2075(DEC)), http://www.europarl.europa.eu/sides/getDoc.do?pubRef=-//EP//TEXT+TA+P8-TA-2015-0118+0+DOC+XML+V0//LT. 
               
               
                  
                     (5)
                  2015 m. birželio 10 d. Rezoliucija dėl OLAF priežiūros komiteto 2014 m. metinės ataskaitos, http://www.europarl.europa.eu/sides/getDoc.do?pubRef=-//EP//TEXT+TA+P8-TA-2015-0226+0+DOC+XML+V0//LT.
               
               
                  
                     (6)
                  Komisijos sprendimas C(2015) 2418, kuriuo iš dalies keičiamas Sprendimas 1999/352/EB, EAPB, Euratomas dėl Europos kovos su sukčiavimu tarnybos (OLAF) įsteigimo (OL L 333, 2015 12 19, p. 148).